La Policia Local lliura material de protecció a les residències de l'Eliana
22 de abril de 2020

L'Ajuntament de l'Eliana ha recollit aquesta setmana el material de protecció facilitat pel Govern d'Espanya, a través de la Societat Valenciana de Gestió Integral dels Serveis d'Emergències (SGISE). L'àrea de Seguretat Ciutadana ho ha distribuït ja a totes les residències de majors del municipi, cobrint així un dels sectors de població més vulnerables davant la situació d'emergència sanitària provocada pel Covid-19.

En total, la Policia Local ha entregat de manera nominativa 8.400 guants, 250 gels hidroalcohòlics, 110 màscares FPP2 i 5.400 màscares de 3 capes, entre les residències Eliasol, San Blas, Montesol, La Saleta, Cuidamont i La Paloma.

Des de la Regidoria de Seguretat Ciutadana, l'edil Vicente Zamora s'ha mostrat satisfet que el material arribe a la població que més el necessita i ha posat en valor la labor valenta que estan realitzant els treballadors de les residències per a mantindre protegits als nostres majors durant la pandèmia.